Коньсковола

Kоньсковола (пол. Końskowola) — Польшăн кăнтăр-тухăçĕнчи чиркӳллĕ ял. Вăл Люблин воевотствинчи Пулав повечĕн Kоньсковола гминĕн административлă тĕпĕ шутланать. 

 Тавралăхĕ 
Коньсковола Люблинпа Пулав хушшинче вырнаçнă. Юнашарах Курув — чиркӳллĕ тепĕр ял ларать тата Курувка шыв юхать.

Халăх йышĕ: 2004 çулта 2188 çын.

1532 çулхи çĕртме, 8 пуçласа 1870 çулчен Коньсковольăн хула статусĕ пулнă.

 Истори 
Яла XIV ĕмĕрте Витовска Вола ятпа никĕсленĕ, каярахпа Конинскавола пулнă, хальхи палăртăвĕ XIX ĕмĕрте тин çирĕпленнĕ.

Коньскавола çумри çĕрсемшĕн апат-çимĕç сутă-илӳ пасарĕ пулнă,кунтах темиçе текстиль фабрики ĕçленĕ. Ӗçлеме çынсем хулана Польшăн тĕрлĕ кĕтесĕсенчен тата Саксонинчен куçса килнĕ.

Польшăна виççĕмĕш хут аркатса пайланă хыççăн, Коньскавола 1795 çулта Австри айне лекет. 1809 çулта Варшава херцăклăхĕ (1815 çулта Польша Патшалăхĕ ята куçнă) шутне кĕнĕ. 1863 çулхи Польша пăлхавĕ хыççăн, 1870 çулта Коньсковола пĕтĕмлĕхпех хула статусне алран кăларса ӳкерет. Раççейри 1905-1907 революци вăхăтĕнче кунта нумай пĕрлĕхлĕ демонстраци, забастовкă ирттернĕ. 1918 çултанпа каллех Польшăна таврăнать.

Иккĕмĕш Тĕнче вăрçи пуçламăшĕнче, 1939 çулхи авăн, 15, Коньскаволăна Германи оккупациленĕ. Çак вырăнта çартыткăнĕсен лагерьне йĕркеленĕ, ăна тепĕртакран пăсса янă, ун вырăнне концентраци лагерьне туса хунă, вăл вара 1943 çулчен тытăнса тăнă. Кунта ĕнтĕ хĕстерсе тытнисене вырăнти фермăсенче Германишĕн ĕçлеттернĕ тата çулсем тутарнă.

 Çулçӳревлĕх, курмаллăх 
 Чи палли католици чиркĕвĕ шутланать. Кунта Опалинскисемпе Любомирскисен çемйисен вилтăприсем выртаççĕ.
 «Люблин ренессансĕ» чиркĕвĕ, 1613 çулта хута янă. 
 лютерансен çăви.

 Паллă çыннисем 
 Франц Заблоцкий
 Князьнин Францишек Дионизы

 Çавăн пекех пăхăр 

 Каçăсем 

 Коньсковола ялăн историйĕ 
 Коньсковола вăрçă тапхăрĕнче 
 Собибора ирĕксĕр илсе пынисен шучĕ


Категори:Польша ялĕсем